
Narvas Haigla tn 6 hoones asuvate ruumide kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2.6, 46, 46.4 alusel

1. ASJAOLUD JA MENETLUSE KÄIK

Linnavara- ja majandusametile laekus avaldus füüsilisest isikust ettevõtjalt Aleksandr Uris, isikukood 35906110311, milles palutakse anda kasutusse Narvas Haigla tn 6 hoones asuvad 1.korruse ruumid nr 34, 39 komisjonikaupluse avamiseks.

Ruumide üldpind

58,6 m2 

Arvestuslik üüritasu

870,20 krooni kuus

Ruumid vajavad remonti ning on seisnud tühjalt alates 2002. aastast.

Avaldaja arvates seisneb linna huvi täiendava tulu saamises ja Narvas Haigla tn 6 asuva hoone  ülalpidamiskulude hüvitamises, mida praegu teeb Linnavara- ja majandusamet.

Füüsilisest isikust ettevõtja Aleksandr Uris avaldust arutati Narva Linnavalitsuse linnavarakomisjoni istungil 09.08.2006.a. (protokoll nr 9) ning otsustati:

1. Anda füüsilisest isikust ettevõtjale Aleksandr Uris, isikukood 35906110311, avalikku enampakkumist korraldamata määramata ajaks kasutusse Narvas Haigla tn 6 hoones asuvad 1. korruse ruumid nr 34, 39 (vastavalt hoone inventariseerimisplaanile) üldpindalaga 58,6 m2, komisjonikaupluse avamiseks.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.6, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linna huvidest tulenevatel juhtudel.

3. OTSUS

Anda füüsilisest isikust ettevõtjale Aleksandr Uris, isikukood 35906110311, avalikku enampakkumist korraldamata määramata ajaks kasutusse Narvas Haigla tn 6 hoones asuvad             1. korruse ruumid nr 34, 39 (vastavalt hoone inventariseerimisplaanile) üldpindalaga 58,6 m2, komisjonikaupluse avamiseks.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 füüsilisest isikust ettevõtjale Aleksandr Uris.

4.3. Korraldus jõustub seadusega sätestatud korras.

